1907. évi augusztus hó 25 érői. 
91 
foglalkozások egyikének tartom. Ütvén év óta foglalkozik a 
pozsonyi orvos és természettudományi egyesület is a lelket 
s elmét gazdagító tudományággal s anyagi eszközeinek szük- 
sége daczára is örvendetesen sikeres eredmények kivívására 
tekinthet vissza. 
Ebbéli nemes és művelődő fáradozásában én a nevezett 
egyesületet szerény tehetségemhez képest némi, de állandó 
anyagi segélyezésben részesíteni óhajtván, e czélból ezen 
egyesület ötven évi működésének emlékéül egy 2000 (kettő- 
ezer) koronás alapítványt teszek le Pozsony szab. kir. városnál 
és erről a következő alapító oklevelet állítom ki. 
I. 
Az alapítvány czíme legyen: Dr. Ortvay Tivadar apát 
alapítványa a pozsonyi orvos- és természettudományi egye- 
sület javára. 
II. 
Az alapítvány czélja, a pozsonyi orvos- és természet- 
tudományi egyesületet, illetve ennek feloszlása esetén más 
hasonczélú hazafias szellemben vezetett pozsonyi egyesületet 
tudományos czéljainak előmozdításában támogatni. 
III. 
Az alapítvány törzsvagyona 2000 (kettőezer) korona 
készpénzből áll, mely a pozsonyi iparbank 9780. számú betéti 
könyvében van elhelyezve ezen vagyon Pozsony szab. kir. 
városnál kezeltetik, mely a vagyoni felelősséget is elvállalja. 
IV. 
Az alapítvány kamatainak egyik felerésze évenkint a 
pozsonyi orvos- és természettudományi egyesületnek az elnök 
kezeihez kiszolgáltatandó; a kamatoknak másik felerésze a 
tőkéhez csatolandó mindaddig, míg az a 20‘000 koronát el 
nem éri. Ettől fogva a tőkésítés beszüntetendő és az egész 
kamat a nevezett egyesületnek az elnök kezeihez kiszolgál- 
tatandó. 
